### Bestyrelsesmøde i AB Sønderhus,

### fredag, den 15. november 2014 i fællesrummet, nr.9

**Deltagere: Anders, nr. 9,4. th., Britta, nr.5,4., Maja, nr.9, 3, og ”føl” Lone, nr.3, 3. tv.**

**Ikke tilstede: Bo, nr.5, 5. tv. og suppleant: Charlotte, nr.3, 4. tv.**

**Referent: Britta**

**Referat:**

1. **Godkendelse af dagsorden**

 Dagsordenen blev godkendt.

1. **Godkendelse af referat fra sidste møde – og underskrift**

Referatet fra sidste møde blev godkendt og underskrevet.

1. **Nyt fra altanudvalget**

Kontech er i kontakt med Kommunen. I den forbindelse er der dukket et servetut op fra 1926, der fastslår mål på evt. fremtidige altaner. Kontech undersøger, hvorvidt denne servitut stadig er gældende.

1. **Opgradering af rum i kælderen, nr.9 – 6.og absolut runde. Revner, udstyr m.m. Desuden evaluering efter indvigelsen af kælderlokalet**
* Revnerne er udbedret.
* Der skal stadig indkøbes et par småting i IKEA (klapstole, bestik/stel m.m.) - (Lone og Maja) og diverse småting (Anders).
* Rummet blev indviet den 1. november og beboerne mødte talrigt op. Der blev brainstormet omkring brug af rummet. Listen, inkl. follow-up er vedhæftet referatet.
* Ordensreglerne indebærer som udgangspunkt, at rummet efterlades pænt og rydeligt.

Ønsker man at afholde et arrangement, skrives dette ind i kalenderen, der hænges op i vaskerummet (Maja).

1. **Nyt fra gårdudvalget**
* Der arbejdes med at udarbejde nye ordensregler til fælles gården.
* Britta arb. stadig på kontakten med renovationen. Der skal udarbejdes en officiel skrivelse, der sendes fra administrator til renovation.
* Ansvarsplaceringen i forb. med trampolin skal undersøges nærmere ved næste møde.
* Der fremsendes dokumentation til de andre i bestyrelsen i forb. med varmeisolering af døren/trådburet ned til kælderen i porten. Derefter sættes projektet i gang.
* Det er vigtigt at udelegere områder, så Britta/AB Sønderhus ikke sidder med det hele.
1. **Hvad gør vi ved vores støjende naboer?**

Britta undersøger, hvad lejeloven siger med hensyn til larmgener/mulighed for restriktioner m.m. Ringer til Bach Gruppen igen, så vi sikrer os, at sommeren ikke bliver som den sidste.

1. **Hendvendelse fra beboer angående lugt i soveværelse/mere isolering/desinfektion/revner**

Der er blevet rettet henvendelse til bestyrelsen fra en beboer. Bestyrelsen har gennemgået henvendelsen og svarer beboeren personligt.

1. **2. runde af ”Vand i kælderen igen”– Nye pumpehuller etableres, vandsvabere indkøbes**

Maja har indkøbt en svaber, der skal indkøbes en mere. Allan sætter kryds de steder, hvor der skal etabeleres yderligere pumpehuller, derefter sættes projektet i gang. Ved næste Generalforsamling skal sne- og vandberedskabet lægges sammen. Indtil da køres der efter den oprindelig plan, dvs. sneskovle-holdet sørger for afspærring af fortovet i forb.med tøvejr.

1. **Snerydnings-liste:**

Mandag: Malte

Tirsdag: Lone

Onsdag: Rasmus

Torsdag: Allan

Fredag: Charlotte

Lørdag: Anders

Søndag: Britta

Snerydderne sørger for, at der er en vikar, når de ikke selv kan tage tjansen!

1. **Julefrokost**

Dato for julefrokost er den 16.januar. Festudvalget melder tilbage.

1. **Loftsrum**

Alle vinduer i loftsrummene erstattes med tagplader. Bestyrelsen iværksætter projektet når vejret tillader dette.

**Eventuelt:**

**Vedtægtsændring mht. vådrum**

Bestyrelsen overvejer en vedtægtsændring mht. vådrum, således, at der i forbindelse med reperation/renovering af vådrum tilføjes ” Alt arbejde/renovering af lejlighederne i AB Sønderhus skal ske i henhold til SBI-anvisninger og efter aktuelle håndværksmæssige standarder.”

**Radiatorer og rør**

Bestyrelsen gør opmærksom på at hele centralvarme systemet er foreningens, og vedligeholdes af foreningen. Det betyder at ingen må ændre eller pille ved systemet på nogen måde uden at foreningen er informeret og tilladelse er indhentet hos formanden. Har man problemer med en varmeventil/regulator kan man søge hjælp hos Varmemesteren Allan, nr. 9, 2. tv. Vi gør samtidig opmærksom på at alle "lodrette" rør på varmt og kold vand er foreningens og disse vedligeholdes af foreningen - giv besked, hvis I opdager fejl og mangler. Det betyder også at vandrette rør er de enkelte andelshaveres ansvar - tilse selv at de er i god stad og vedligehold installationen så brud ikke sker. Det er din egen hustands forsikring der skal dække evt. skader, og disse dækker typisk kun pludselige skader - ergo ender du med at være personlig ansvarlig for dårligt vedligeholdte installationer som f.eks. står og drypper gennem en længere periode!!

Referatet godkendt den:

Anders Madsen Maja Krarup Bo Almlev

 formand næstformand 2.suppleant

Charlotte Stigaard Vinge Britta Detlefsen

 1.suppleant sekretær